Na temelju čl. 8. i 54. Zakona o radu u institucijama Bosne i Hercegovine („Službeni glasnik BiH“, br. 26/04, 7/05, 48/05, 60/10, 32/13 i 93/17), članka 8. Odluke o uvjetima i načinu prijama pripravnika visoke stručne spreme u radni odnos u institucije Bosne i Hercegovine („Službeni glasnik BiH“, br. 52/05, 102/09 i 9/15) i Odluke o potrebi prijama pripravnika u radni odnos broj: 01-34-2-698/21 od 11.03.2021. godine, Zavod za izvršenje kaznenih sankcija, pritvora i drugih mjera Bosne i Hercegovine raspisuje

**JAVNI NATJEČAJ**

**za prijam pripravnika u radni odnos u**

**Zavodu za izvršenje kaznenih sankcija, pritvora i drugih mjera** **Bosne i Hercegovine**

### Pripravnik sa završenim pravnim fakultetom ili osoba sa završenim prvim ciklusom školovanja dodiplomskog studija pravnog fakulteta koji je vrednovan s najmanje 240 ECTS bodova – jedan (1) izvršitelj

### Pripravnik sa završenim ekonomskim fakultetom ili osoba sa završenim prvim ciklusom školovanja dodiplomskog studija ekonomskog fakulteta koji je vrednovan s najmanje 180 ECTS bodova – dva (2) izvršitelja.

**Opis poslova:** pripravnik će obavljati poslove u cilju osposobljavanja za samostalan rad u okviru svoje struke i stjecanja potrebnog radnog iskustva za polaganje stručnog upravnog, odnosno javnog ispita.

**Uvjeti za prijam:**

**I.**Za prijam u radni odnos pripravnik mora ispunjavati sljedeće opće uvjete propisane člankom 10. Zakona o radu u institucijama Bosne i Hercegovine (da ima navršenih 18 godina, da je državljanin Bosne i Hercegovine, da protiv njega nije pokrenut kazneni postupak za kazneno djelo za koje je predviđena kazna zatvora tri i više godina, ili da mu nije izrečena zatvorska kazna za kazneno djelo učinjeno s umišljajem u skladu s kaznenim zakonima u Bosni i Hercegovini i da nije obuhvaćen odredbom članka IX. stavka 1. Ustava Bosne i Hercegovine, da je fizički i psihički sposoban za obavljanje poslova radnog mjesta na koje se prijavio kod poslodavca).

**II.** Pored općih uvjeta propisanih Zakonom o radu u institucijama Bosne i Hercegovine, pripravnik mora ispunjavati i sljedeće posebne uvjete:

**Za poziciju pod rednim brojem 1**

* završen pravni fakultet ili prvi ciklus školovanja dodiplomskog studija pravnog fakulteta koji je vrednovan s najmanje 240 ECTS bodova
* da nema ostvaren radni staž u trajanju od jedne (1) godine ili više u struci nakon diplomiranja.

**Za poziciju pod rednim brojem 2**

* završen ekonomski fakultet ili prvi ciklus školovanja dodiplomskog studija ekonomskog fakulteta koji je vrednovan s najmanje 180 ECTS bodova
* da nema ostvaren radni staž u trajanju od jedne (1) godine ili više u struci nakon diplomiranja.

**Potrebni dokumenti:**

Kandidati su dužni **uz prijavu** **s kratkim životopisom,** **koju su dužni vlastoručno potpisati**, dostaviti **ovjerene kopije** sljedećih dokumenata:

* diplomu ili uvjerenje o diplomiranju (uvjerenje ne može biti starije od jedne godine, odnosno od roka potrebnog za izdavanje diplome), odnosno za kandidate koji su visoko obrazovanje stekli po bolonjskom procesu uz fakultetsku diplomu potrebno je dostaviti i dodatak diplomi, a u slučaju da fakultet nije završen u Bosni i Hercegovini, strana diploma mora biti nostrificirana (dokaz o nostrifikaciji)
* dokaz da nemaju ostvaren radni staž nakon stjecanja visoke stručne spreme u trajanju od jedne (1) godine ili više što dokazuju ovjerenom fotokopijom radne knjižice (naslovna stranica kao i stranice s podacima o radnom stažu) ili potvrdom/uvjerenjem Zavoda za zapošljavanje ili potvrdom PIO/MIO da nisu registrirani u matičnoj evidenciji
* uvjerenje o državljanstvu, ne starije od 6 mjeseci.

Dostavljeni dokumenti ne podliježu vraćanju.

**Napomena:**

Izabrani kandidati su dužni prije potpisivanja Ugovora o radu dostaviti liječničko uvjerenje o zdravstvenoj sposobnosti za obavljanje poslova radnog mjesta na koje su se prijavili i uvjerenje da se protiv njih ne vodi kazneni postupak, izdano od nadležnog suda (ne starije od tri mjeseca), kao i izjavu da nisu obuhvaćeni odredbom članka IX. Ustava Bosne i Hercegovine, ne stariju od tri (3) mjeseca, u protivnom neće doći do potpisivanja Ugovora o radu, odnosno, kandidat se skida s liste uspješnih kandidata.

Po ovom javnom natječaju mogu se prihvatiti i prijave kandidata koji imaju završen drugi ciklus studija fakulteta (zvanje magistra), pod uvjetom da im školovanje obuhvaća i prvi ciklus studija navedenog fakulteta.

Radni odnos zasniva se na razdoblje od jedne (1) godine.

Kandidati koji ispunjavaju uvjete raspisanog javnog natječaja i čije prijave su kompletne i blagovremene podliježu provjeri znanja, koju određuje Povjerenstvo za izbor pripravnika.

Prijave s dokumentacijom potrebno je dostaviti najkasnije u roku od 8 dana od dana objave natječaja, putem pošte preporučeno na adresu:

**Zavod za izvršenje kaznenih sankcija, pritvora i drugih mjera Bosne i Hercegovine**

**„Javni natječaj za prijam pripravnika“**

**71 123 Istočno Sarajevo, Miloša Obilića broj 44.**

Nepotpune i neblagovremene prijave neće se uzimati u razmatranje.